open-index/open-wikipedia-markdown huggingface dataset:
Carl Robert Osten-Sacken

Barón **Carl Robert (von) Osten-Sacken**(-po nemecky a anglicky) resp. **Robert Romanovič Osten-Saken** (-po rusky) (* 21. august 1828, Petrohrad, Rusko - † 20. máj 1906, Heidelberg, Nemecko) bol ruský a nemecký diplomat a entomológ. V rokoch "Americkej občianskej vojny" pôsobil ako ruský generálny konzul v New Yorku v USA. 

## Biografia
Narodil sa v roku 1828 v Petrohrade, kde získal základné vzdelanie a navštevoval tu aj gymnázium - v rokoch 1841 - 1845. V Petrohrade ďalej po maturitách pokračoval v štúdiu na univerzite, po skončení ktorej v roku 1849 začína pracovať na ruskom Ministerstve zahraničných vecí, kde pracoval ako sekretár v misii vo Washingtone, kde pôsobil v rokoch 1856 až 1862. Od roku 1862 pracoval už ako ruský generálny konzul v New Yorku, kde bol až do roku 1871. V roku 1873 odchádza do dôchodku a v roku 1877 sa presťahoval do nemeckého Heidelbergu, kde v roku 1906 zomiera.

## Entomologické aktivity
V entomológii sa venoval prevažne štúdiu a zberu dvojkrídlovcov (Diptera), z ktorých sa špecializoval prevažne na čeľade Tipulidae a Tabanidae. V čase svojho pôsobenia v Spojených štátoch amerických precestoval značné územie USA a zozbieral rozsiahlu zbierku hmyzu, prevažne z radu dvojkrídlovcov, ktoré čiastočne spracoval sám a čiastočne ich spracoval ďalší významný dipterológ Hermann Loew. V roku 1862 barón Osten-Sacken publikuje spoločne s Hermannom Loewom svoju prácu: "Catalogue of the described Diptera of North America".

Počas svojho života napísal Karl Robert Osten-Sacken sám, alebo spoločne s inými autormi niečo okolo 180 kníh, článkov a listov s entomologickou tematikou, ktoré bol publikované v rôznych entomologických časopisoch.

## Bibliografia
* «Monographs of North American Diptera by Н. Loew and C. K. Osten-Sacken» (4 т., 1862 — 1878, I, Washington).
* «Catalogue of the described Diptera of North America» (Washington, 1858; druhé vydanie, 1878),
* «Western Diptera, discriptions of new genera and Species of Diptera from the West of Mississipi» (Washington, 1877),
* «Prodrome of a monograph of North American Tabanidae» («Mem. of the Boston Soc. of Natur. History», т. II, 1875 — 78).
* «Очерк современного состояния познания энтомологической фауны окрестностей Санкт-Петербурга» («Журнал Министерства народного просвещения», 1858).

## Zdroje informácií o autorovi
* Essig, E. O.: 1931, *A History of Entomology.* Mac Millan (New York): vii + 1029 pp.
* Alexander, C. P.: 1969, "Baron Osten Sacken and his Influence on American Dipterology." *Annual Review of Entomology*, 14, p. 1 - 19.
* Mallis, A.: 1971, *American Entomologists*. Rutgers University Press (New Brunswick): xvii + 549 pp.

## Externé odkazy
*  Manuscript collection at the Natural History Museum (London)
* Record of my life work in entomology
* http://www.biodiversitylibrary.org/bibliography/1595

Kategória:Dipterológovia
Kategória:Ruskí entomológovia
Kategória:Ruskí diplomati
Kategória:Ruské osobnosti nemeckého pôvodu
Kategória:Osobnosti z Petrohradu
Sergej Nikolajevič Alferaki

**Sergej Nikolajevič Alferaki** (vo francúzskych textoch *Alphéraky*; * 14. apríl 1850, Charkov, Rusko - † 1918, Petrohrad) bol ruský poľovník, ornitológ a entomológ, prevažne lepidopterológ (Lepidoptera). Priraďujeme ho k najvýznamejším ruským entomológom. Bol zavraždený ruskými boľševikmi.

## Entomologické aktivity
Bol čestným členom Ruskej entomologickej spoločnosti a členom Royal Entomological Society of London. Patril k osobným priateľom vojvodu Nikolaja Michajloviča Romanova.

## Bibliografia
* 1875–1878. Cheshuekrylyya (Lepidoptera) okrestnostei Taganroga (The Butterflies (Lepidoptera) of the environs of Taganrog) *Trudy RusskagoEntomologicheskago obshchestva*, 8: 150–226 (1875); 10: 35–53 (1876); 11: 45–50 (1878) (in Russian). 
* 1881–1883. Lépidoptères du district de Kouldjà et des montagnes environ-nantes. *Horae Societatis Entomologicae Rossica*, 16: 334–435, (1881); 17: 15–103 (1882),156–227 (1883) (in French).
* Lépidoptères rapportés du Thibet par le Général N.M. Przewalsky de son voyage de 1884-1885. *Mémoires sur les Lépidoptères*, 5: 59-80 Edited by Nicholas Mikhailovich Romanoff. 1889
* 1905. *The Geese of Europe and Asia*.London, Rowland Ward. 1905.24 plates by Frederick William Frohawk Also a Russian version.
* 1908. Cheshuekryle Okrenestei Taganroga (The Butterflies of the environs of Taganrog). Supplément III. *Horae Societatis Entomologicae Rossica*, 38:558–618(in French and Russian).
 
## Externé odkazy
* http://www.nhm.ac.uk/jdsml/research-curation/projects/butmoth/ Genera of moths described by Alphéraky.
* Władimir A. Korolew, Władimir S. Murzin. Alphéraky, Sergei Nikolaevich (1850-1918). Lepidopterology.com
* Биография 
* http://archive.is/20121225040013/jugan2.narod.ru/alferaki.html

Kategória:Narodenia 14. apríla
Kategória:Narodenia v 1850
Kategória:Úmrtia v 1918
Kategória:Ruskí ornitológovia
Kategória:Ruskí entomológovia
Kategória:Lepidopterológovia
Kategória:Osobnosti z Charkova
Pavel Svoboda (hudobník)

**Pavel Svoboda** (* 1987) je český organista a čembalista.

Absolvoval konzervatórium Pardubice a študuje Akadémiu múzických umení v Prahe u prof. Jaroslava Tůmy. Už počas štúdií na konzervatóriu získal množstvo ocenení v medzinárodných súťažiach, napríklad za organovú interpretáciu v Brně a Opave. Je členom súboru Barocco sempre giovane. Nahráva pre rozhlas a televíziu a taktiež pôsobí ako dramaturg a spoluusporiadateľ viacerých festivalov klasickej hudby.

 
## Zdroje
* Osobná stránka
* Organový recitál v Žiline 
* Rozhlas.cz
* Osobnosti.cz

Kategória:Narodenia v 1987
Kategória:Českí organisti
Sieťová vrstva

**Sieťová vrstva** *(angl. network layer)* je treťou zo siedmich vrstiev definovaných referenčným modelom OSI, ktorá zodpovedá druhej vrstve štvor-vrstvového modelu TCP/IP. 

Na tejto vrstve je k protokolovej dátovej jednotke *(skratka PDU)* pridaná hlavička, v ktorej sú špecifikované informácie potrebné na úspešné vykonanie prenosu, ako napríklad logické adresy. Po pridaní tejto hlavičky sa PDU nazýva paketom.

## Prenos na sieťovej vrstve
Sieťová vrstva je zodpovedná za výber najlepšej cesty medzi koncovými zariadeniami a za samotné doručenie paketu medzi nimi. 

Prepájanie na tretej vrstve sa nazýva smerovanie, čo je aj hlavnou komunikačnou funkciou tejto vrstvy. Zariadenie, ktoré pracuje na tretej vrstve sa nazýva smerovač. 

## Protokoly sieťovej vrstvy
Najznámejším protokolom sieťovej vrstvy je protokol IP, momentálne najrozšírenejší vo verzii 4, avšak z dôvodu rapídneho úbytku voľných IP adries sa čoraz viac presadzuje IP vo verzii 6, ktorý ponúka omnoho viac adries. Podpornými protokolmi sieťovej vrstvy sú napríklad ARP, ICMP alebo IGMP.

## Funkcie sieťovej vrstvy
* Nájdenie najlepšej cesty medzi zdrojom a cieľom
* Spoľahlivé doručenie PDU

Kategória:OSI Protokoly
Freón

**Freón** je triviálne označenie zlúčenín zo skupiny halogénderivátov, ktoré obsahujú minimálne 2 typy halogénových substituentov, pričom jedným je fluór (F).

Najznámejší je dichlórdifluórmetán (freón R 12), je to kvapalina, ktorá sa používala ako náplň do chladničiek, hasiacich prístrojov a sprejov. Freóny sú silno prchavé, majú dlhú životnosť, čím sa neustále zvyšuje ich koncentrácia v ovzduší. Prenikajú až do stratosféry, kde sa ich molekuly štiepia pôsobením UV žiarenia zo Slnka čím vzniká voľný chlór. Ten sa ihneď zlučuje s kyslíkom v ozónovej vrstve na oxid chlórny. Následkom toho klesá množstvo ozónu.

## Všeobecný vzorec
Všeobecný vzorec pre freóny je:

: **<math> C_m H_n F_p Cl_q \ </math>** &nbsp; ; &nbsp;pričom musí platiť:&nbsp;**<math> 2.m + 2 = n + p+ q \,</math>**
kde:
* *C* - uhlík
* *H* - vodík
* *F* - fluór
* *Cl* - chlór

## Označovanie
Freóny sa označujú písmenom R a dvojmiestnym, alebo trojmiestnym číslom.

### Deriváty metánu
thumb|right|Freón R 12
Deriváty metánu sa označujú: 
: **<math> R\ YZ \ </math>**
kde:
* *Y* = *(n+1)*, t.j. počet atómov vodíka v molekule + 1
* *Z* = *p*, t.j. počet atómov fluoru v molekule

Príklad: R 11 = *CFCl<sub>3</sub>* = monofluórtrichlórmetán

### Ostatné deriváty
Ostatné deriváty sa označujú: 
: **<math> R\ XYZ \ </math>**
kde:
* *X* = *(m-1)*, t.j. počet atómov uhlíka v molekule - 1
* *Y* = *(n+1)*, t.j. počet atómov vodíka v molekule + 1
* *Z* = *p*, t.j. počet atómov fluoru v molekule

Príklad: R 113 = *C<sub>2</sub>F<sub>3</sub>Cl<sub>3</sub>* = trifluórtrichlóretán

## Použitie freónov
Pred ich zákazom sa freóny používali napríklad na nasledovné účely:   

* R 12 - najrozšírenejšie chladivo najmä pre náplň chladničiek, 
* R 11 - pre chladenie nad nulou, náplň klimatizácií, 
* R 22 - použiteľné pre podobné podmienky ako čpavok, 
* R 13 - pre veľmi nízke teploty.

## Referencie


Kategória:Alifatické halogény
Kategória:Skleníkové plyny
Kategória:Chladiace médiá
Hever

**Hever** (nárečové varianty: **heviér, hebár, héber, hevar, heviar, hevér, hevír**; z nem. Heber = zdvíhadlo, zdvihák) môže byť:
* hovorovo: zdvíhadlo, pozri zdvíhadlo (nástroj)
* nástroj na odoberanie vína zo suda, pozri hever (vinárstvo) 

**Hever** môže byť aj:
*Hever Castle
Železničný uzol Bratislava

right|thumb|Železničné stanice a zastávky v Bratislave

**Železničný uzol Bratislava** tvorí sieť železničných tratí využívaných vlakmi pre prepravu cestujúcich a/alebo len tovaru na území Bratislavy.

## Dejiny
Prvou traťou bola konská železnica z prístavu v priestore súčasného nám. Ľ. Štúra cez Dostojevského rad, žst. Nivy, Karadžičovu ul., stanicu konskej železnice, žst. Filiálka, žel. zast. Slovany, žst. Predmestie a Rača do Svätého Jura. Sprevádzkovaná bola 27. septembra 1840. Neskôr bola postupne predlžovaná až po Trnavu a Sereď.

20. augusta 1848 prišiel prvý parný vlak z Viedne cez Gänserndorf, Marchegg, Devínsku Novú Ves, Lamač, Železnú studienku, Červený most a tunel pri Kramároch do Hlavnej stanice - výstavba trate: 18461848.

Ďalšou bola trať z Budapešti cez Vác, Štúrovo, Nové Zámky, Galantu, Senec, Vajnory, Vinohrady do Hlavnej stanice. Sprevádzkovaná bola 16. decembra 1850.

* 1. II. 1874 bola sprevádzkovaná trať Vajnory - Východ - Rača.
* 9. XI. 1891 bola sprevádzkovaná trať zo žst. Nivy cez Starý most, Petržalku, Rusovce do Rajky.
* 23. VIII. 1895 bola sprevádzkovaná trať z Dunajskej Stredy cez Podunajské Biskupice, Vrakuňu, popri Martinskom cintoríne, cez Trnavské Mýto do žst. Nivy.
* 18. XII. 1897 bola ako súčasť miestnej železnice Šopron - Bratislava sprevádzkovaná trať z Wulkaprodersdorfu cez Parndorf a Kittsee do Petržalky.
* 22. I. 1914 bola sprevádzkovaná elektrická miestna železnica od hotela Savoy (t.č. SAS Carlton) cez Starý most, Petržalku, Kopčany, Wolfsthal a Schwechat do Viedne.
* V roku 1962 bola sprevádzkovaná trať od Starého mosta cez Ústrednú nákladnú stanicu, popri Martinskom cintoríne, cez Nové Mesto do Hlavnej stanice.

Najrozsiahlejšie  siete vlečkových koľají boli vybudované zo žst. Nivy, ÚNS, Filiálka, Predmestie.

Animálna železničná doprava po koľajniciach, ako dosť zriedkavá použitím pohonu volmi bola v počiatočnom období železničnej vlečky zo žel. st. Predmestie do areálu spoločnosti ''Dynamit-Nobel'' (neskôr premenovanej na *Chemické závody Juraja Dimitrova*, nakoniec na *Istrochem*).

## Zrušené trate, vlečky, stanice a zastávky
Od roku 1840 prešla železnica v meste vývojom, ktorý mal v neskorších obdobiach za následok aj rušenie tratí, vlečiek, staníc a zastávok:

* Trate:
** Marchegg – Devínske Jazero
** Filiálka – Nivy – Starý most – Petržalka (pozemná trať)
** Starý most – Pálenisko
** Nivy – Pálenisko
** Nivy – (Trnavská cesta) – (Martinský) Cintorín
** Petržalka – Kopčany – Berg, štátna hranica – Wolfsthal
** Vajnory – Letisko M.R.Štefánika
* Železničné stanice:
** Nivy (pozemná)
* Železničné zastávky:
** Železničná zastávka Devínska Nová Ves zastávka
** Železničná zastávka Dynamitka zastávka
** Železničná zastávka Vajnory zastávka
** Železničná zastávka Slovany (pozemná)
** Železničná zastávka (Martinský) Cintorín
* Úzkorozchodné trate zo staníc:
** Devínska Nová Ves
** Lamač
** Vajnory

## Externé odkazy

* Železničný uzol Bratislava na Rail.sk
* Bratislavský železničný uzol - diskusia na Vlaky.net

Kategória:Železnica v Bratislave
Operácia Bodenplatte

** Operácia Bodenplatte ** uskutočnená 1. januára 1945, bola pokusom nemeckej Luftwaffe ochromiť spojenecké letectvo v Holandsku, Belgicku a severozápadnom Francúzsku na sklonku druhej svetovej vojny. 

Nemci museli počas príprav operácie presunúť časť síl určených pôvodne na obranu Ríše. Cieľom tejto akcie bolo minimalizovať neúspechy spôsobené v dôsledku porážky v bitke o Ardeny. Operácia bola Pyrrhovým víťazstvom, ak vôbec možno o nejakom úspechu hovoriť, keďže straty, ktoré pri útoku nemecká Luftwaffe utrpela, sčítajúce okolo 271 zničených a 65 poškodených lietadiel a 143 padlých, 70 nezvestných a 21 ranených letcov nebolo možné nahradiť. Straty spojencov, ktoré boli o niečo vyššie, boli nahradené o niekoľko týždňov neskôr. Nemecká armáda zostala vystavená leteckým útokom v rovnakej miere ako predtým. Operácia Bodenplatte bola poslednou útočnou operáciou Luftwaffe počas druhej svetovej vojny.

## Ciele operácie
Operácia bola zameraná na nasledovné spojenecké letiská:
* v Belgicku: Antverpy (Deurne), Asch, Brusel (Evere, Grimbergen, Melsbroek), Gent, Sintj-Denijs-Westrem, Le Culot, Maldegem, Ophoven, Sint.-Truiden, Ursel
* v Holandsku: Eindhoven, Gilze-Rijen, Heesch, Volkel, Woensdrecht
* vo Francúzsku: Metz (Frescaty) 

## Zúčastnené jednotky
Luftwaffe útočila jednotkami:
* stíhacie eskadry JG1, JG2, JG3, JG4, JG6, JG11, JG26, JG27, JG53, JG54, JG77
* bombardovacia eskadra KG51
* útočná eskadra SG4.

Cieľom útoku sa stali nasledovné spojenecké jednotky:
* RAF: 2.TAF, 302., 308. a 317. (poľské) stíhacie perute, 88., 342. a 226. bombardovacie perute, 56., 485., 486. peruť, 137. a 122. krídlo.
* USAAF: 352., 365., 366. stíhacia skupina, bombardovacie perute 8. leteckej armády a 9. leteckej armády.

## Referencie

## Iné projekty

## Externé odkazy
* 439 Squadron Log 1 January 1945
* Operation Strength of JG 1 at the time of Unternehmen Bodenplatte
* To win the Winter Sky by Danny S. Parker 

Kategória:Bitky druhej svetovej vojny
Kategória:Bitky v Holandsku
Kategória:Bitky vo Francúzsku
Kategória:Bitky v Belgicku
Kategória:Bitky Spojeného kráľovstva počas druhej svetovej vojny
Kategória:Bitky v 1945
Benjamin Flores

**Benjamin Flores** (* 24. máj 1984, Morelia, Michoacán, Mexiko – † 5. máj 2009, Dallas, Texas, USA) bol mexický boxer, ktorý súťažil v suberbantamovej váhe. 

## Smrť
Zomrel 5. mája 2009 po tom, čo 30. apríla 2009 utrpel zranenie mozgu v súboji proti Alu Seegerovi. Po prevoze do nemocnice začal dýchať, no i napriek tomu mu lekári nedávali veľkú šancu na prežitie.

## Referencie


Kategória:Narodenia v 1984
Kategória:Úmrtia v 2009
Kategória:Mexickí boxeri
Kategória:Úmrtia pri športe
Braslav (Sávia)

náhľad|Knieža Braslav na poštovej známke z roku 1944
**Braslav** alebo **Bräslav** bolo knieža Sávskeho kniežatstva (nazývaného aj Sávia, chorvátska Panónia a pod.) v rokoch 880 – cca 900, pričom 896 – cca 900 vládol aj na území (bývalého) Blatenského kniežatstva (nazývaného aj Panónia, Zadunajské kniežatstvo, Koceľovo kniežatstvo a pod.).

Sávske kniežatstvo ležalo medzi riekami Dráva a Sáva a bolo lénom Východofranskej ríše. Do funkcie sávskeho kniežaťa Braslava dosadil východofranský panovník Karol III., ktorému v roku 884 vzdal Braslav hold v Tullne pri Viedni. Za odmenu mal chrániť východné hranice Franskej ríše pred útokmi starých Maďarov. Ako východofranský vazal knieža Braslav vystupoval voči Veľkej Morave nepriateľsky; napr. v roku 892 zaútočil neúspešne na Svätoplukove kraje. Na lepšiu obranu proti útokom starých Maďarov v roku 896 Východní Frankovia územie pod správou Braslava rozšírili o územie (bývalého) Blatenského kniežatstva. Nepomohlo to však a v rokoch 900/901 územia dobyli starí Maďari.

## Pozri aj
* Veľká Morava
* Východofranská ríša

Kategória:Dejiny Maďarska
Kategória:Vládcovia Chorvátska
Kategória:Vládcovia Slovenska
Richard Smalley

**Richard Errett Smalley** (* 6. jún 1943, Akron, Ohio, USA – † 28. október 2005, Houston, Texas) bol americký chemik a fyzik, profesor chémie, fyziky a astronómie na Rice University v Houstone v Texase.

V roku 1996 dostal Nobelovu cenu za chémiu za objav uhlíkových nanorúrok – fullerénov spolu s Robertom Curlom a Haroldom Krotom.

## Referencie


## Iné projekty

## Externé odkazy
* Biografia,
* Smalley Group - Rice University
* Official Press Release: 1996 Nobel Prize in Chemistry

 

Kategória:Osobnosti z Akronu (Ohio)
Kategória:Chemici USA
Kategória:Fyzici USA
Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Absolventi Princeton University
Kategória:Absolventi University of Chicago
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Úmrtia na leukémiu
GOCE

**GOCE - Gravity Field and Steady-State Ocean Circulation Explorer** bol projekt Európskej kozmickej agentúry ESA a meno planetárnej sondy, ktorá mala za úlohu počas dvoch rokov veľmi presne zmapovať gravitačné pole Zeme.

## Úlohy misie
[thumb|left|Mapa rozloženia gravitačného poľa Zeme získaná sondami v projekte [GRACE]]
Znalosť gravitačného poľa Zeme je veľmi dôležitá, gravitácie ovplyvňuje napríklad vulkanickú činnosť. Naša planéta nie je presnou guľou a nie je ani svoju hmotou homogénna. Líšia sa aj gravitačné konštanty od 9,78 do 9,83 metrov za sekundu. Preto bolo rozhodnuté o potrebe perfektného zmapovania gravitácie našej planéty. Na projekte ESA sa podieľalo aj Česko prostredníctvom Astronomického ústavu AV ČR v Ondřejove. Ústav sa podieľa na spracovaní dát a spoluurčovaní dráhy sondy. 

## Konštrukcia sondy
Družica tvarom pripomínala odlomený hrot šípu. Je dlhá 5,3 metrov, plocha sondy v smere pohybu bola zredukovaná na 1,1 štvorcového metra, aby sa eliminoval odpor zostatkových častí atmosféry. Hmotnosť bola deklarovaná 1052 kg. Je vybavená stabilizačnými plôškami a iónovým motorom, ktorý je poháňaný elektrickou energiou zo solárnych panelov s výkonom 1,3 kW. Jej iónový motor bol vyrobený vo Veľkej Británii a jeho "palivom" bol xenón. Častice xenónu boli motorom vystreľovanie rýchlosťou až 40&nbsp;000 m/s, zásoba xenónu bola 40 kilogramov, čo poskytlo dostatok paliva na štyri roky. 

Na výrobe sondy pre ESA sa podieľalo 45 európskych firiem.

## Priebeh misie
Sondu na obežnú dráhu vo výške 280 km nad povrchom Zeme mala dopraviť ruská raketa Rokot už v septembri 2008, štart bol však odložený. Štart úspešne prebehol 17. marca 2009 o 14:21 UT z ruského kozmodrómu Pleseck.
Obežná dráha sa znížila v priebehu niekoľkých týždňov na 250 km. Misia bola sledovaná z Európskeho vesmírneho operačného centra v Darmstadte. Po minutí paliva v októbri 2013 sonda zanikla 11. novembra 2013 zhorením v zemskej atmosfére.

## Referencie

## Externé odkazy

* GOCE na webe Českej kozmickej kancelárie 

## Zdroj

Kategória:Družice ESA
Kategória:Umelé družice Zeme
Kategória:Kozmonautika v 2009
Kategória:Zaniknuté sondy
Kategória:Zaniknuté družice
Peter Ország

**Peter Ország** (* 23. október 1969) je slovenský hokejový rozhodca.

Peter Ország sa ako rozhodca zúčastnil Majstrovstiev sveta 2008 v Kanade a 2009 vo Švajčiarsku, kde bol jedným z dvoch hlavných rozhodcov finálového zápasu medzi Ruskom a Kanadou. Druhým hlavným rozhodcom bol Fín Jyri Rönn. Získal ocenenie Zlatý puk pre najlepšieho rozhodcu na Slovensku v sezónach 200708 aj 20082009. V roku 2010 sa zúčastnil Zimných olympijskych hier v kanadskom Vancouveri, kde rozhodoval štyri stretnutia.

## Referencie


Kategória:Slovenskí hokejoví rozhodcovia
Kategória:Osobnosti z Košíc
Národný zoznam navrhovaných území európskeho významu na Slovensku

Toto je zoznam, ktorý obsahuje lokality navrhovaného územia európskeho významu, zoradených abecedne. Národný zoznam navrhovaných území európskeho významu (nÚEV) podľa smernice o biotopoch bol schválený uznesením vlády SR č. 239/2004 dňa 17. marca 2004. Zoznam vyhlásilo Ministerstvo životného prostredia Slovenskej republiky výnosom č. 3/2004-5.1 zo 14. júla 2004., dňa 1. augusta 2004 nadobudol účinnosť. V rozhodnutí Komisie 2008/26/ES z 13. novembra 2007, ktorým sa podľa smernice Rady 92/43/EHS prijíma zoznam lokalít európskeho významu v Panónskej biogeografickej oblasti a rozhodnutí Komisie 2008/218/ES z 25. januára 2008, ktorým sa podľa smernice Rady 92/43/EHS prijíma prvý aktualizovaný zoznam lokalít európskeho významu v alpskom biogeografickom regióne je uvedených aj 381 ÚEV z územia Slovenska. Začal sa proces vyhlasovania ÚEV, mali by byť vyhlásené za chránené územia a vznikol Zoznam území európskeho významu na Slovensku.

## Zoznam

## Referencie

## Zdroj
* Natura 2000

## Pozri aj
* Natura 2000 
* Zoznam území európskeho významu na Slovensku

Kategória:Chránené územia na Slovensku
Kategória:Slovenské zoznamy
Kategória:Natura 2000
Strategic Arms Limitation Talks

**Strategic Arms Limitation Talks** alebo **rozhovory/rokovania o obmedzení strategických zbraní** alebo skrátene **SALT**  je názov rokovaní o obmedzení strategických zbraní medzi ZSSR a USA v 60. a 70. rokoch 20. storočia, ako aj bilaterálnych zmlúv, ktoré z nich vzišli. 

## Kontext
Vtedajší Sovietsky zväz a Spojené štáty boli v 70. rokoch dve najväčšie svetové superveľmoci, nevojenskými prostriedkami bojujúce o geopolitický vplyv v rámci Studenej vojny. Predchádzajúce obdobia (zhruba od konca vojny do začiatku 60. rokov) by sa dali označiť ako fázy vývoja a testovania ich jadrových zbraní - Spojené štáty vyvinuli prvú jadrovú zbraň na svete v Projekte Manhattan ešte za 2. svetovej vojny, Sovietsky zväz potom v roku 1949. Testovanie jadrových zbraní týchto veľmocí, najmä po teste mohutnej Cár bomby v roku 1961 rozvírilo medzinárodnú nevôľu k ďalšiemu smerovanie týmto smerom, spolu s obavami, že sila týchto zbraní by v prípade rozpútania jadrového konfliktu bola dostatočná na vyhladenie všetkého života na Zemi.

## SALT I

Vyjednávania nad **SALT I** trvali od 17. novembra 1969 do mája 1972 v sérii stretnutí v Helsinkách a vo Viedni. Rokovania uviazli na mŕtvom bode. Výsledok sa dostavil až v máji 1971, kedy bola dosiahnutá zhoda v oblasti systémov ABM. Ďalšie rozhovory viedli k dohode a záveru rokovaní, keď 26. mája 1972 v Moskve prezident Richard Nixon a Leonid Brežnev podpísali ''Zmluvu o antibalistických raketách'' (Zmluva ABM), ktorá bola uzavretá na dobu nešpecifikovanú (so šesťmesačnou výpovednou lehotou) a zaväzovala Spojené štáty a Sovietsky zväz na obmedzenie počtu antibalistických raketových systémov. Ďalej podpísali *dočasnú dohodu medzi Spojenými štátmi a Zväzom sovietskych socialistických republík o niektorých opatreniach s ohľadom na obmedzenie strategických útočných zbraní*, skrátene nazývaná Zmluva SALT I, ktorá bola uzatvorená na dobu piatich rokov s platnosťou od 1. júla 1972 a zaväzovala obidve strany na obmedzenie medzikontinentálnych striel (ICBM), striel SLBM a ponoriek s týmito zbraňami na palube. Boli dosiahnuté aj ďalšie vzájomné dohody, čo pomohlo k rozšíreniu vzťahov medzi Spojenými štátmi a Sovietskym zväzom.

## SALT II
Zmluva **SALT II** bola uzatvorená vo Viedni dňa 18. júna 1979. Rozhovory, ktoré viedli k jej podpisu sa však datujú od roku 1972. Hlavnou podstatou SALT II bolo obmedzenie alebo zakázanie vývoja niektorých druhov balistických rakiet s jadrovými hlavicami.

## Nasledujúce zmluvy obmedzujúce jadrovej zbrane
* Strategic Arms Reduction Treaty - START. Tieto rozhovory mali dve časti a odohrali sa v rokoch 1991 a 1993.
* Comprehensive Test Ban Treaty - zmluva o zákaze testov jadrových zbraní.

## Referencie


## Externé odkazy
* Text SALT I 
* Text SALT II (1. časť) 
* (2. časť) 

## Zdroj

Kategória:Medzinárodné zmluvy
Kategória:Dejiny USA
Kategória:Dejiny Sovietskeho zväzu
Kategória:Studená vojna
Pavlína Jíšová

**Pavlína Jíšová** (* 21. september 1962, České Budějovice) je česká folková a country speváčka.

Pavlína Jíšová absolvovala Pedagogickú fakultu (odbor český jazyk, hudobná výchova) v Českých Budějoviciach.
Získala so skupinou SEM TAM dvakrát Portu v Plzni. Neskôr spievala vo folkovej formácii Žalman a spol. s ktorou nahrala dva albumy. Spievala aj v skupine Minnesengři. V zostave Žalman a spol. pôsobila Pavlína do roku 1990, kedy kapelu opustila kvôli materským povinnostiam. Pavlína Jíšová spievala 12 rokov (1991-2002) v legendárnej folkovej skupine Nezmaři. Šesťkrát za sebou dostala ocenenie *Speváčka roka* od časopisu *Folk & Country*. V roku 2002 založila vlastnú skupinu CS Band, (Skratka CS, keďže dvaja hudobníci sú z Česka (Pavel Malina, Pavel Plánka) a dvaja zo Slovenska (Juraj Figura, Peter Szabados). Od roku 2007 má skupina názov *Pavlína Jíšová a přátelé*. Mnohokrát je titulovaná českými médiami ako prvá dámu českého folku.

## Diskografia
### Albumy

* 1993 - *Někdo jiný než jsem já*
* 1995 - *Druhá Tráva s Pavlínou Jíšovou*
* 1998 - *Pavlína Jíšová - CD extra*
* 2001 - *Láska je nádech*
* 2003 - *V proutěném křesle*
* 2007 - *Andělé jsou s námi*
* 2009 - *Blázen tančí dál*

## Externé odkazy
* jisova.cz
* Pavlína Jíšová – prvá dáma českého folku?
* Pavlína Jíšová – prvá dáma českého folku

Kategória:České country speváčky
Kategória:České folkové speváčky
Kategória:Českí country gitaristi
Kategória:Českí folkoví gitaristi
Kategória:Českí speváci-skladatelia
Kategória:Osobnosti z Českých Budějovíc
Guľový blesk

thumb|„Guľový blesk klesajúci do miestnosti“ od Dr. G. Hartwig

**Guľový blesk** je prírodný atmosférický jav, ktorý sa zvyčajne vyskytuje za búrkového počasia. Prejavuje sa ako guľovitý útvar, najčastejšie s priemerom niekoľkých centimetrov až decimetrov, rozličných farieb od žltej až po modrú, pohybujúci sa zvyčajne počas niekoľkých sekúnd až minút v rozličných smeroch a zaniká buď výbuchom, alebo aj celkom pokojne. Veda považuje už dlhé obdobie existenciu guľového blesku za nesporne dokázanú celým radom dôveryhodných pozorovaní, hoci teoretické vysvetlenie, ako aj experimentálna simulácia tohto javu v laboratóriu za definovaných a opakovaných podmienok sú nejasné.

## Charakteristika

Opisy guľového blesku sa od seba značne líšia. Bol mu opisovaný pohyb hore a dole, do strán a nepredvídateľných trajektóriách, pohybujúci sa s vetrom alebo proti nemu a priťahovaný k budovám, ľuďom,autám a iným predmetom. Niektoré zdroje opisujú guľový blesk ktorý prešiel cez drevo alebo kov bez účinku, zatiaľ čo niektoré ho opisujú ako deštruktívny a taviaci tieto látky. Jeho výskyt sa spája aj s elektrickým vedením, nadmorskou výškou 300 m a viac, ako aj s búrkami a bezvetrím. Guľový blesk je opisovaný ako priehľadný, farebný, vyžarujúci plamene alebo iskry, s tvarom ako guľa, ovál, slza alebo disk.

Rôzne hlásenia potvrdzujú že guľový blesk mizne rôznymi spôsobmi ako náhle zmiznutie, postupné rozptýlenie, absorbciu do predmetov, alebo hlasnou explóziou. Niektoré správy ho opisujú ako nebezpečné až smrteľné a iné ako neškodné.

Všeobecný opis:

* Často sa vyskytuje s buchnutím blesku do zeme.
* Zvyčajne guľovitý tvar s nejasnými okrajmi.
* Priemer v rozmedzí 1-100 cm, najčastejšie 10 až 20 cm.
* Jasne viditeľné aj za denného svetla.
* Široká škála farieb, najčastejšie červená, oranžová a žltá.
* Dĺžka tŕvania sa pohybuje od jednej sekundy do viac ako minúty, pričom jeho jas zostáva konštantný.
* Ich pohyb je zvyčajne niekoľko metrov za sekundu, najčastejšie vodorovne, ale môžu sa pohybovať aj zvislo, zostať nehybné alebo sa nepravidelne pohybovať.
* U mnohých bol zaznamenaný rotačný pohyb.
* Niektoré sú priťahované kovovými predmetmi a môžu sa pohybovať pozdĺž vodičov, ako sú drôty alebo železničné koľaje.
* Niektoré sa objavujú v budovách a prechádzajú cez zatvorené dvere a okná.
* Zmiznutie gule je vo všeobecnosti rýchle a môže byť buď tiché, alebo explozívne.
* Často sú pozorované pachy pripomínajúce ozón, horiacu síru alebo oxidy dusíka.
## Pozri aj
* blesk

## Iné projekty

## Externé odkazy
* súhrn článkov o guľovom blesku, topologická teória podrobne 

Kategória:Počasie
Temperovaná liatina

**Temperovaná liatina** sa vyrába z bielej liatiny žíhaním (temperovaním). Temperovaním sa rozloží karbid železa na grafit a železo. Grafit sa vyskytuje v menších zrnách, takže neporušuje súdržnosť kryštálikov železa.
Temperovaná liatina je mäkšia, čiastočne tvárna, odolná voči korózií. Vyrábame z nej napr. montážne kľúče, háky a súčiastky do poľnohospodárskych strojov.

Kategória:Liatiny
Jindřich Šimon Baar

**Jindřich Šimon Baar** (* 7. február 1869 Klenčí pod Čerchovem – † 24. október 1925 Klenčí pod Čerchovem) bol český katolícky kňaz, básnik a spisovateľ, predstaviteľ realizmu, tzv. *venkovské prózy* a katolíckej moderny.

## Stručný životopis
Študoval gymnázium v Domažliciach (1880 – 1888), potom teológiu v Prahe. Roku 1892 bol vysvätený na kňaza. Potom pôsobil na niekoľkých miestach ako duchovný a v tejto funkcii sa zapojoval do snáh o cirkevnú reformu. Najprv ako kaplán v Přimde, Spálenom Poříčí, Stochove a Úněticiach, potom v rokoch 1895 – 1897 a 1909 – 1919 farár v Ořechu a 1899 – 1909 v Klobukách. V rokoch 1918 – 1921 bol predsedom *Jednoty katolíckeho duchovenstva*. Roku 1919 odišiel do dôchodku a žil vo svojej rodnej dedine. 
Po jeho smrti v Klenčí zriadili Muzeum Jindřicha Šimona Baara.

## Dielo
Jeho snahou bolo zobraziť bežný život na dedine (predovšetkým na chodskej). 
* **Chodská trilogie**
** *Paní komisarka* (1923) – o pôsobení B. Němcovej na Chodsku, 40. roky 19. storočia
** *Osmačtyřicátníci* (1924)
** *Lůsy* (1925)
* *Pro kravičku* – príbeh z Chodska, dvaja mladí ľudia si chcú splniť životný sen, odsťahujú sa do Nemecka, zarobiť si na kravu. Po návrate si ju kúpia, zoznámenie s maliarom, ktorý ich síce nechápe, ale snaží sa im pomáhať. V zime krava umrie a maliar sa rozhodne namaľovať obraz – zachytenie ich dvoch nad mŕtvou kravou. Obraz má na výstave úspech, a maliar ho predá za kravu pre pár svojich priateľov.
* *Kanovník*
* *Počtář*
* *Jan Cimbura* (1908), sedliacky román z juhu Čiech
* *Hanýžka a Martínek*
* *Holoubek*
* *Cestou křížovou* (1900)
* *Poslední rodu Sedmerova*
* *Farské historky* (1908 – 1912)
* *Rodnému kraji* (1903)- verše
* *Poslední soud* (1911)
* *Skřivánek a jiné povídky* (1912)
* *Povídka Hanče* (1917)
* *Mžikové obrázky* (1909 – 1914)
* *Chodské povídky a pohádky* (1922) – zhrnutie Baarovej folkloristickej činnosti
*Baarove spisy vyšli v 30 zväzkoch v rokoch [[1923]] – [[1934]].
* *Ke Kristu blíž* (4 zväzky; posmrtne 1936 – 1940)

==Referencie==
<references/>

== Literatúra ==
* [[Jiří Hanuš (historik)|Jiří Hanuš]]: *Malý slovník osobností českého katolicismu 20. století*; CDK, Brno 2005, ISBN 80-7325-029-2 (str. 9 – 10)
* Marie Tauerová: *Jindřich Šimon Baar. Průvodce jeho životem a dílem*; kópia strojopisu uložená vo fonde [[Moravská zemská knihovna|Moravské zemské knihovny]] v Brne pod sig. RKP2-0483.537

== Externé odkazy ==
* [http://pamatky.slany.cz/index.php?option=com_content&task=view&id=201&Itemid=85 Jindřich Šimon Baar na Slánsku] 
* [http://www.katyd.cz/index.php?cmd=page&type=11&article=6616 *Nejpopulárnější kněz-beletrista české literatury''] – Jaroslav Med v rozhovore o Baarovi, otázky kládol Aleš Palán
* Jindřich Šimon Baar  na Kdo byl kdo v českých dejinách do roku 1918

Kategória:Českí spisovatelia
Kategória:Českí básnici
Kategória:Českí rímskokatolícki kňazi
Vera Akimovová

**Vera Akimovová** (* 5. jún 1959 – † 10. máj 2009) bola sovietska atlétka, ktorá sa venovala behu na 100 m cez prekážky.

Vera Akimovová je držiteľkou jednej striebornej medaily z behu na 60 m z Halových majstrovstiev Európy 1984 časom 7,99 s. O rok neskôr, na Halových majstrovstvách sveta v roku 1985 v Paríži skončila vo finále tej istej disciplíne na 6. mieste časom 8,14 s. V rokoch 1985 a 1986 bola majsterkou ZSSR v behu na 100 m cez prekážky.

## Osobné rekordy
* 60 m cez prekážky: 7,90 s (Moskva, ZSSR; 17. február 1984)
* 100 m cez prekážky: 12,50 s (Soči, ZSSR; 19. máj 1984)

## Referencie


## Externé odkazy

Kategória:Sovietski atléti
Kategória:Sovietski bežci na 100 m cez prekážky
Kategória:Bežci na 100 m cez prekážky
Nikolaj Grigorievič Jeršov

**Nikolaj Grigorievič Jeršov** (; v nemeckých textoch *Erschoff* alebo *Erschov*; 23. apríl 1837, Moskva, Ruské impérium – † 12. marec 1896, Petrohrad, Ruské impérium) bol významný ruský entomológ, ktorý sa zaoberal prevažne štúdiom motýľov (*Lepidoptera*).

Jeho zbierka hmyzu, hlavne motýľov, sa nachádza v Zoologickom múzeu Zoologického inštitútu Ruskej akadémie vied (*Зоологический музей Зоологического института РАН*).

## Bibliografia
* 1868, Für die St.- Petersburger Fauna neue Schmetterlinge. *Тр. Рус. энтомол. о-ва*, т. 5, p. 97 - 99. 
* 1871, Несколько данных относительно чешуекрылых. Тр. Русск. энтом. о-ва, 6, p. 1 - 4: 367 - 370. 
* 1872, Diagnoses de quelques especes nouvelles de Lépidoptères appartenant a la faune de la Russiae Asiatique  *Horae Soc. Entomol. Ross*, 8: p. 315 - 318. 
* 1874, Чешуекрылые (Lepidoptera). В кн: А. П. Федченко. Путешествие в Туркестан. Т. II, ч. 5, отд. 3: 6, т. 1, ф. 3 (в изд. "О-во любителей естествознания, антропологии и этнографии. Известия…". 
* 1874, Lepidopteren von Turkestan. *Stett. ent. Ztg.*, 35: p. 386 - 417. 
* 1876. Список чешуекрылых, собранных г. Хлебниковым в окрестностях Кяхты. Тр. Русского Энтомол. общества, 8: p. 321 - 322. 
* 1877, Diagnosen neuer Lepidopteren aus den verschiedenen Provinzen des Russischen Reiches. In: *Hor. Soc. Ent. Ross.*, 12: p. 336 - 348. 
* 1885, Verzeichniss von Schmetterlingen aus Central Sibirien. *Mémoires sur les Lépidoptères*, 2: p. 208 - 211. 
* 1892, Verzeichniss von Schmetterlingen aus Central Sibirien. *Mémoires sur les Lépidoptères*, VI: p. 670 - 672, pl. XVI. 

## Zdroje informácií o autorovi
* V. A. Korolev (internet): 
* Алфераки, С.: 1896, Николай Григорьевич Ершов. Тр. Русск. энтом. о-ва, 31(1): X - XIX. 
* Богданов, А. П.: 1888, Материалы для истории научной и прикладной деятельности…, т. 1.- М. (без пагинации). 
* Брокгауз и Ефрон, 1994: Биографии. Т. 5: p. 90. 
* Horn, W., Kahle I., Friese G., Gaedike R., 1990: Collectiones entomologicae. / Teil 1.- Berlin, ADL,: 110. 
* Korolev, V. A., Murzin V. S.: 1997, Historical review. In: Guide to the butterflies of Russia and adjacent territories (Lepidoptera, Rhopalocera). Vol. 1. Hesperiidae, Papilionidae, Pieridae, Satyridae. // Edited by V. K. Tuzov. Sofia-Moscow, Pensoft. 

Kategória:Lepidopterológovia
Kategória:Ruskí entomológovia
Kategória:Osobnosti z Moskvy
Braslav

**Braslav** môže byť:
*dolnopanónske knieža na konci 9. stor., pozri Braslav (Sávia)
*Slovan žijúci v 9. stor., podľa ktorého bola podľa niektorých (starších) teórií pomenovaná Bratislava v 10. storočí (považovaný za identického s istým významným Slovanom menom Braslav uvedeným v knihe darov Cividalského evanjeliára popri dolnopanónskom Braslavovi), pozri napr. Dejiny Bratislavy
*mesto v Bielorusku, pozri Braslav (Bielorusko)
Bedřich Feuerstein

**Bedřich Feuerstein** (15. január 1892 Dobrovice – 10. máj 1936 Praha) bol český architekt a scénograf.

Architektúru študoval súkromne u Josipa Plečnika, neskôr na pražskej Vysokej škole technickej a na AVU u Jana Kotěry. Zúčastnil sa bojov Prvej svetovej vojny. Od roku 1920 pracoval ako scénograf Národného divadla v Prahe. V roku 1924 odchádza do Paríža, kde pracuje v projekčnej kancelárii Augusta Perreta. V roku 1926 odchádza do Japonska, kde realizuje radu projektov s A. Raymondom (vlastným menom Antonín Reinman). V roku 1930 sa vracia do Čiech, podieľa sa na filmoch Vladislava Vančury a znovu sa venuje aj scénografii, hlavne v Osvobozeném divadle. V máji 1936 spáchal samovraždu. Je pochovaný v Loučni.

## Významné realizácie
* *[[Krematórium]] v [[Nymburk|Nymburku]]*, 1922, s Bohumilom Slámou
* *Divadlo pre Výstavu dekoratívneho umenia v [[Paríž]]i*, 1925, spoluúčasť na projekte
* *Budova Rising Sun Petroleum v [[Jokohama|Jokohame]]*, 1927-1933, s A. Raymondom
* *Sovietske veľvyslanectvo v [[Tokio|Tokiu]]*, druhá polovica 20. rokov, s A. Raymondom

## Referencie
* Bedřich Feuerstein: *Mezi domovem a světem*. Uspořádal Stanislav Kolíbal. Arbor vitae, 2000, ISBN 80-86300-43-9

## Externé odkazy
* ArchiWeb – Bedřich Feuerstein 
* archINFORM – Bedřich Feuerstein 

Kategória:Českí architekti
Kategória:Filmoví architekti
Kategória:Architekti židovského pôvodu
Kategória:České osobnosti židovského pôvodu
Kategória:Obete samovrážd
Kategória:Absolventi Akadémie výtvarných umení v Prahe
Čergovský Minčol

**Čergovský Minčol** je národná prírodná rezervácia v správe štátnej ochrany prírody Prešov.

Nachádza sa v západnej časti hlavného hrebeňa Čergova v katastrálnych územiach obcí Kamenica, Kyjov a Livovská Huta v okresoch Bardejov, Sabinov a Stará Ľubovňa v Prešovskom kraji. Územie bolo vyhlásené v roku 1986 na rozlohe . Ochranné pásmo nebolo určené. Zaberá vrcholové časti najvyššieho vrchu pohoria – Minčol ().

Chránená je typická horská karpatská kvetena so zastúpením východokarpatských prvkov a lesných spoločenstiev najvyšších polôh Čergova, ktoré sú dôležité z vedeckovýskumného, náučného a kultúrno-výchovného hľadiska.

## Galéria
*Kliknite na obrázok pre jeho zväčšenie.*

Minčol (vrch v Čergove) 33.jpg|Vrchol Minčola
Minčol (vrch v Čergove) 29.jpg|Vrchol Minčola s pylónom a turistickým smerovníkom
Minčol (vrch v Čergove) 24.jpg|Výhľad z vrcholu Minčola do Ľubovnianskej kotliny a na Vysoké Tatry
Minčol (vrch v Čergove) 18.jpg|Výhľad z vrcholu Minčola do Ľubovnianskej kotliny
Minčol (vrch v Čergove) 21.jpg|Výhľad z predvrcholu Minčola na hrebene Čergova


## Referencie

## Pozri aj
* Minčol (vrch v Čergove)
* Čergov (pohorie)

## Iné projekty

## Externé odkazy
* Poloha na turistickej mape
* Poloha na turistickej/cykloturistickej mape
* 
* Čergovský Minčol na Cergov.sk

Kategória:Národné prírodné rezervácie v Prešovskom kraji
Kategória:Chránené územia v okrese Bardejov
Kategória:Chránené územia v okrese Stará Ľubovňa
Kategória:Chránené územia v okrese Sabinov
Kategória:Kamenica (okres Sabinov)
Kategória:Kyjov (okres Stará Ľubovňa)
Kategória:Livovská Huta
Monika Absolonová

**Monika Absolonová** (* 27. september 1976 Benešov) je česká muzikálová speváčka.

Ako sedemročná začala spievať v *Kühnovom detskom zbore*. Začiatkom 90. rokov chodila na hodiny spevu k Lídě Nopovej a od roku 1996 k Eduardovi Klezlovi. V roku 1993 vydala svoj prvý CD album s názvom *Monika*.

Prvý veľký muzikál, v ktorom účinkovala, bol *[[Dracula (muzikál)|Dracula]]*. Hrala aj v muzikáloch *[[Krysař (muzikál)|Krysař]]* Daniela Landu a divadelných verziách muzikálu Rebelové a Noc na Karlštejně. Je obsadzovaná do titulných rolí v muzikáloch Michala Davida v Divadle Broadway – *[[Kleopatra (muzikál)|Kleopatra]]*, *[[Tři mušketýři (muzikál)|Tři mušketýři]]* (role Mylady) a *[[Angelika (muzikál)|Angelika]]*. Objavuje sa tiež v činohre (Veronika v hre Lumíra Olšovského *[[Den na zkoušku]]* v Divadle Radka Brzobohatého) aj vo filme (čarodejnica v *[[ Princezná z mlyna 2|Princezne z mlyna 2]]*, menšia rola v *[[Zdivočelá země|Zdivočelej zemi]]*, *[[Kameňák 2|Kameňáku 2]]* a *[[Kameňák 3|Kameňáku 3]]*).

V rokoch 2002 a 2003 bola vyhlásená za skokanku roku v ankete Zlatý slávik. Za rolu Kleopatry bola za rok 2002 nominovaná na cenu Thálie.

## Diskografia
* *Monika* (1993)
* *Dál jen při mně stůj* (1994)
* *První den* (1999)
* *Jsem nevěrná* (2001)
* *Zůstávám dál* (2004)
* *Angelika* (2007)

## Zdroj

## Externé odkazy
* Oficiálna stránka
* 
* 
* 

Kategória:České speváčky
Kategória:České divadelné herečky
Kategória:České filmové herečky
Kategória:České televízne herečky
Kategória:České herečky divadelných muzikálov
Kategória:Osobnosti z Benešova
Jiří Adamíra

**Jiří Adamíra** (* 2. apríl 1926, Dobrovice – † 14. august 1993, Praha) bol český herec, partner herečky Hany Maciuchovej.

Jiří Adamíra hral v niekoľkých filmoch, televíznych inscenáciách aj seriáloch, ale najväčšie úspechy dosiahol na divadelných javiskách. Divadlo začal hrať už v roku 1945. V 50. rokoch 20. storočia sa tiež po prvýkrát objavil pred kamerou, ale potom prijal mimopražské angažmán. Významnejšie bolo napríklad jeho pôsobenie v Štátnom divadle v Ostrave v rokoch 1952 až 1962. Potom nastúpil do Realistického divadla v Prahe, kde pôsobil od roku 1962 do roku 1990. Vytvoril tu desiatky charakteristických rolí, ktorých spoločným rysom bola schopnosť zobraziť typ moderného intelektuála, aristokrata, brániaceho sa banalite noblesou a iróniou. Objavil sa napríklad v roli Shakespeareovho *[[Richard III. (Shakespeare)|Richarda III.]]* alebo Pelopa v hre *Námluvy Pelopovy* od Jaroslava Vrchlického.
 
V roku 1964 hral vo filme Zdeňka Brynycha *[[... a pátý jezdec je Strach]]*, natočeného na motívy poviedky Hany Bělohradskej *Bez krásy, bez límce*. Ide o dramatický príbeh židovského lekára, ktorý prežíva dobu protektorátu ako hrozný sen. Jiří Adamíra bol často obsadzovaný aj do televíznych inscenácií a seriálov – napríklad *[[Byl jednou jeden dům]]*, *[[Panoptikum města pražského]]*. Vďaka svojmu podmanivému kultivovanému hlasu je známy tiež z dabingu alebo z umeleckých recitácií.

Svoj umelecký život zavŕšil Jiří Adamíra niekoľkými rolami v Národnom divadle, kam nastúpil v roku 1990.

## Filmografia
	

## Referencie

## Externé odkazy
* 
* 
* 

Kategória:Českí dabingoví herci
Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Pochovaní v Prahe
Jaroslava Adamová

**Jaroslava Adamová** (* 15. marec 1925, Praha – † 16. jún 2012, Praha) bola česká herečka.

Potom, čo vyštudovala konzervatórium, získala prvé angažmán v Divadle na Vinohradech, kde pôsobila v rokoch 1946-1950. Potom bola zamestnaná v niekoľkých pražských divadlách, až sa stala členkou Divadla ABC a Městských divadel pražských, kde po skončení členstva hosťovala.

Jaroslava Adamová stvárnila mnoho divadelných úloh, hrala predovšetkým vypäté ženské postavy. Ďalej sa uplatňovala v dabingu, kde dabovala napríklad Sofiu Lorenovú. Za svoje celoživotné pôsobenie v dabingu získala cenu Františka Filipovského a za výborné herecké výkony cenu Thálie.

Jej bratancom je český spevák Richard Adam.

## Filmografia

## Externé odkazy
* 
* 
* 

Kategória:České dabingové herečky
Kategória:České divadelné herečky
Kategória:České filmové herečky
Kategória:České televízne herečky
Kategória:Vyučujúci vysokých škôl v Česku
Kategória:Držitelia Ceny Thálie
Kategória:Nositelia Medaily Za zásluhy (Česko)
Kategória:Držitelia Ceny Františka Filipovského
Kategória:Osobnosti z Prahy
Ivan Adamovič

**Ivan Adamovič** (* 27. november 1967, Praha) je redaktor, spisovateľ hlavne sci-fi literatúry, prekladateľ.

## Životopis
Je redaktorom časopisu Ikarie, šéfredaktorom časopisu Živel, redaktorom časopisu Quo ST FF UK Praha. Prispieval do rady časopisov v Česku aj vo svete. Pre nakladateľstvo Najáda v Prahe viedol edíciu Manta. Trojnásobný držiteľ Ceny Akadémie ako najlepší sci-fi redaktor.

Oženil sa v roku 1991 s Kateřinou, rodenou Zemanovou.

### [[Československý fandom]]
Na začiatku 80. rokov sa stal členom rady sci-fi klubov, najskôr SFK Spectra, ADA, potom viedol SFK RUR a stal sa členom Klubu Julese Vernea. Zúčastňoval sa desiatok akcií a stretnutí (conov) nielen v Česku, napr. pravidelný účastník všetkých Parconov od roku 1983, tiež vo svete (Worldcon, Eurocon). Stal sa členom World SF Association of Professionals.

## Dielo
### Preklady
* *Paralelní světy*
* *Cizí hvězdy*
* *Půlnoční stíny I*. – antológia hororu
* *Půlnoční stíny II*.
* Lovecraft – *Šepot ve tmě*, zbierka poviedok hororu

### Poviedky
Je autorom desiatok poviedok, uverejnených v fanzinoch, časopisoch a antológiách
* *Antigé* (SF), 3. miesto v literárnej súťaži SFK 167
* *Velký opuštěný dům*
* *Hlas krve*, ocenené roku 1997 Akadémiou za najlepší horor a antológiu

### Študijné práce
* Štúdia *Czech Science Fiction in the Last Forty Years*, vydané v Kanade roku 1990
* *[[Slovník české literární fantastiky a science fiction]]*, ocenené 1996 Akadémiou za najlepšie teoretické dielo
* Skriptá *Úvod do science fiction*
* *Bibliografie české vědeckofantastické literatury..*. – diplomová práca na VŠ

V rade novín a časopisov uverejňuje publicistické články z oblastí i mimo SF

### Spoluautor
* *Encyklopedie fantastického filmu*, 1994, bol hlavný autor
* *Encyklopedie literatury SF*, 1995
 
## Externé odkazy
* Ivan Adamovič na interkom.scifi.cz
* na vesmir.cz 
* na scifibaze.wz.cz
* na obecprekladatelu.cz 

Kategória:Českí spisovatelia
Kategória:Českí prekladatelia
Kategória:Českí spisovatelia science-fiction
Kategória:Spisovatelia poviedok
Kategória:Osobnosti z Prahy
Marlenka

náhľad|Marlenka
**Marlenka** je medová torta, ktorá vychádza zo starej arménskej receptúry. Je zložená z medovo-orechového cesta, ktoré je prekladané karamelovým krémom. Môže byť doplnená čokoládovou polevou, kúskami karamelu a posekanými orieškami.

Podáva sa pri izbovej teplote, preto nie je potrebné ju chladiť a vďaka tomu je vhodná aj do kaviarní. Vyrába sa bez chemických konzervačných látok. 

## Externé odkazy
* Ako Marlenka vyrazila do sveta - etrend.sk  
* Marlenka: Sladká odměna za vytrvalost - dreamlife.cz 

Kategória:Dezerty
Kategória:Arménska kuchyňa
Éric Abidal

**Éric Abidal** (* 11. september 1979, Lyon, Francúzsko) je bývalý francúzsky futbalista, ktorý hrával na poste krajného obrancu. Narodil sa v Lyone, napriek tomu začal hrávať v Monacu, odkiaľ po dvoch sezónach odišiel do Lille. Do svojho rodného mesta prišiel až v roku 2004, keď ho angažoval Olympique Lyon. V Lyone odohral dve sezóny a jeho výkony na poste krajného obrancu ho dostali až do reprezentácie.

Po tom, čo FC Barcelona opustil Giovanni van Bronckhorst, uvoľnilo sa miesto na ľavej strane, kde hráva práve tento francúzsky internacionál. Vedenie katalánskeho klubu neváhalo a okamžite sa rozhodlo angažovať Abidala. Prestupová suma predstavovala 15 miliónov eur plus nejaké dodatky k zmluve. Eric Abidal sa teda stal hráčom Barcelony, kde dostal dres s číslom 22 a isté miesto v základnej zostave.

Po tom čo hrával aj za Monaco a grécky Olympiakos FC sa 19. decembra 2014 rozhodol ukončiť svoju aktívnu hráčsku kariéru

## Reprezentačné zápasy

## Úspechy
**Lyon**
*Ligue 1: 2004 – 05, 2005 – 06, 2006 – 07
*Trophée des Champions: 2004

**Barcelona**
*La Liga: 2008 – 09, 2009 – 10, 2010 – 11, 2012 – 13
*Copa del Rey: 2008 – 09, 2011 – 12
*Supercopa de España: 2009, 2010, 2011
*Liga majstrov UEFA: 2008 – 09, 2010 – 11
*Superpohár UEFA: 2009, 2011
*Majstrovstvá klubov FIFA: 2009, 2011

**Olympiakos**
*Grécka superliga: 2014 – 15

**France**
*Majstrovstvá sveta vo futbale striebro: 2006

**Individuálne**
*Ligue 1 Tím roka: 2005, 2006, 2007
*UEFA Tím roka: 2007
*LFP Obranca roku: 2011
*FC Barcelona Hráč sezóny (Trofej Alda Roviru): 2011
*Globe Soccer Awards: 2012
*Premio internazionale Giacinto Facchetti: 2013

## Referencie

## Iné projekty

Kategória:Francúzski národní futbalisti
Kategória:Hráči FC Barcelona
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Osobnosti z Lyonu
Mutua Madrileña Madrid Open 2009

**[[Mutua Madrileña Madrid Open]] [[2009]]** bol spoločný tenisový turnaj mužov a žien, ktorý sa konal v dňoch  od 10. do 17. mája 2009  na otvorených antukových dvorcoch v španielskom meste Madrid. Titul v dvojhre získal Švajčiar Roger Federer, ktorý vo finále porazil Španiela R. Nadala. Bol to jeho 58. titul v dvojhre na okruhu ATP.  Titul vo štvorhre získali Kanaďan Daniel Nestor a Srb Nenad Zimonjić, ktorí vo finále porazili švédsko-juhoafrický pár Simon Aspelin, Wesley Moodie. Pre D. Nestora to bol 60. a pre N. Zimonjića 28. titul vo štvorhre na okruhu ATP. Titul v dvojhre žien získala Ruska Dinara Safinová, ktorá vo finále porazila Dánku Caroline Wozniacku. Bol to jej 11. titul v dvojhre na okruhu WTA.  Titul vo štvorhre žien získali Zimbabwčanka Cara Blacková a Američanka Liezel Huberová, ktoré vo finále porazili česko-americký pár Květa Peschkeová, Lisa Raymondová. Pre C. Blackovú to bol 49. a pre L. Huberovú 37. titul vo štvorhre na okruhu WTA. 

## Víťazi
### Dvojhra mužov

** [[Roger Federer]]** vs.  Rafael Nadal 6-4 6-4

### Dvojhra žien

** [[Dinara Safinová]]** vs.  Caroline Wozniacka 6-2 6-4

### Štvorhra mužov

** [[Daniel Nestor]] /  [[Nenad Zimonjić]]** vs.  Simon Aspelin /  Wesley Moodie 6-4 6-4

### Štvorhra žien

** [[Cara Blacková]] /  [[Liezel Huberová]]** vs.  Květa Peschkeová /  Lisa Raymondová 4-6 6-3 10-6

## Externé odkazy
* Oficiálne stránky turnaja


Kategória:Madrid Masters
Kategória:ATP World Tour 2009
Kategória:WTA Tour 2009